laion/Wikipedia-Exotic huggingface dataset:
এনডিটিভি ২৪×৭

এনডিটিভি ২৪×৭ হলো ২৪ ঘণ্টা ইংরেজিতে খবর সম্প্রচার করা ভারতীয় টেলিভিশন চ্যানেল। এটির সদরদপ্তর ভারতের রাজধানী নয়া দিল্লিতে অবস্থিত। ২০০৫ সালে চ্যানেলটি এশিয়ার মধ্যে সেরা ইংরেজি খবরের চ্যানেল হিসেবে এশিয়ান টেলিভিশন একাডেমি পুরস্কার পায়। ইংরেজি খবর সম্প্রচার চ্যানেল হিসেবে ২০০৫ ও ২০০৬ সালে "বেস্ট ইন্ডিয়ান টেলিভিশন একাডেমি অ্যাওয়ার্ড" পায়। News Delhi TV - Forbes Louis Brawley Remote Control: Indian Television in the New Millennium Penguin UK (2012)] "Television Awards : NDTV Sweeps the Television Awards of 2003 Hero Honda Indian Television Academy Awards (HHITA), 2006 Barkha Dutt was awarded the 'Best Anchor Award - Talk Show' article is related to Television Awards, NDTV, Indian Telly Awards, Best Anchor Award - Talk Show, Best Lifestyle Show, Indian Television"। Cinechance.com। ২০০৬-১১-২৬। ২০১১-১০-০৫ তারিখে মূল থেকে আর্কাইভ করা। সংগ্রহের তারিখ ২০১১-১০-২২।  NDTV Good Times staffers told to move to other group channels | Business Line দাপ্তরিক ওয়েবসাইট
খলিলুর রহমান (বীর প্রতীক)

খলিলুর রহমান (জন্ম: অজানা–মৃত্যু: ২০২৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। খলিলুর রহমানের বাড়ি নেত্রকোণা জেলা শহরের উত্তর সাতপাইয়ে। তার বাবার নাম আবদুস ছোবহান খান এবং মায়ের নাম সখিনা খানম। তার স্ত্রীর নাম রেহেনা খানম। এ দম্পতির কোনো সন্তান নেই। ১৯৭১ সালে চট্টগ্রামে ইস্ট বেঙ্গল রেজিমেন্টাল সেন্টারে প্রশিক্ষণরত ছিলেন খলিলুর রহমান। ২৫ মার্চ রাতে ঘুমন্ত অবস্থায় আক্রান্ত হন তিনি। তাদের বেশির ভাগ সেদিন পাকিস্তানিদের হাতে শহীদ হন। অল্পকিছুসংখ্যক পালিয়ে যেতে সক্ষম হন। পালিয়ে বেঁচে যাওয়ার মধ্যে তিনিও ছিলেন। পরে তিনি মুক্তিযুদ্ধে যোগ দেন। খলিলুর রহমান সলিয়াদিঘী ছাড়াও ফেনী জেলার ফুলগাজী, ছাগলনাইয়া, গুতুমা, বল্লভপুর, শুভপুর, পরশুরাম, চম্পকনগরসহ আরও কয়েক স্থানে যুদ্ধ করেছেন। ১৯৭১ সালের নভেম্বর মাসের প্রথম, বাংলা কার্তিক মাসের শেষ দিক। ফেনী জেলার বিলোনিয়া এলাকায় কয়েক দিন ধরে মুষলধারে বৃষ্টি হচ্ছে। তার মধ্যে চলছে তুমুল যুদ্ধ। যুদ্ধ শুরু হয়েছে ২ নভেম্বর। বিলোনিয়া ২ নম্বর সেক্টরের রাজনগর সাবসেক্টর এলাকা। এই যুদ্ধে অংশ নেওয়ার জন্য ১ নম্বর সেক্টরের একটি কোম্পানিকে তলব করা হয়েছে। এই কোম্পানিতে ছিলেন খলিলুর রহমান। নেতৃত্বে ছিলেন ক্যাপ্টেন মাহফুজুর রহমান। রাতের নিস্তব্ধতা খান খান করে হঠাৎ শুরু হয় গোলাগুলির শব্দ। পাকিস্তানি সেনাবাহিনীর (৩১ পাঞ্জাব রেজিমেন্ট) মুক্তিবাহিনীর ডিফেন্সে অতর্কিতে আক্রমণ করেছে। খলিলুর রহমানরা দ্রুত পজিশন নিলেন। শুরু হলো তুমুল যুদ্ধ। বিলোনিয়া মুক্ত হওয়ার পথে। ৬ নভেম্বর তারা সলিয়াদিঘীতে ডিফেন্স নিলেন। তাদের সঙ্গে আরও কয়েকটি কোম্পানি। ৭ নভেম্বর ভোর সাড়ে চারটা বা পৌনে পাঁচটার দিকে খলিলুর রহমানসহ সবাই যে যার ডিফেন্সে। কয়েক দিনের যুদ্ধে তারা পরিশ্রান্ত। অল্প কয়জন জেগে আছেন। মুক্তিবাহিনীর অগ্রবর্তী ডিফেন্সে ছিলেন এক দল ইপিআর। তাদের নেতৃত্বে হাবিলদার শহীদ। তারা পাকিস্তানিদের প্রতিরোধ করার চেষ্টা করেন। কিন্তু তীব্র আক্রমণের মুখে তাদের সে প্রতিরোধ ভেঙে পড়ে। শহীদসহ বেশ কয়েকজন মুক্তিযোদ্ধাকে পাকিস্তানিরা আটক করে। পরে পাকিস্তানিরা তাদের হত্যা করে। হাবিলদার শহীদের প্লাটুন পরাজিত হলেও সেখানে যুদ্ধ অব্যাহত থাকে। খলিলুর রহমান ও তার অন্য সহযোদ্ধারা সাহসিকতা ও বীরত্বের সঙ্গে পাকিস্তানিদের মোকাবিলা করতে থাকেন। আনুমানিক দুপুর তিনটায় দুটি পাকিস্তানি জঙ্গি বিমান তাদের অবস্থানের ওপর হামলা চালায়। কিন্তু এতেও খলিলুর রহমানরা পিছপা হননি। একপর্যায়ে পাকিস্তান বাহিনীর সঙ্গে হাতাহাতি যুদ্ধ শুরু হয়। এরপর পাকিস্তানিরা তাদের ৩০ জনের মৃতদেহ ফেলে পালিয়ে যায়। বীর প্রতীক এই নিবন্ধে দৈনিক প্রথম আলোতে ১৩-০৫-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)। দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৩৯। আইএসবিএন 9789843338884।
গোলাম আজাদ

গোলাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। গোলাম আজাদের জন্ম নড়াইল জেলার লোহাগড়া উপজেলার ইতনা গ্রামে। তার বাবার নাম গোলাম হাসিব এবং মায়ের নাম রাবেয়া বেগম। তার স্ত্রীর নাম হোসনে আরা বেগম। তাদের দুই ছেলে ও এক মেয়ে। ১৯৭১ সালে এইচএসসি ক্লাসের শিক্ষার্থী ছিলেন গোলাম আজাদ। মুক্তিযুদ্ধ শুরু হলে মে মাসে বাংলাদেশ থেকে ভারতে যান। বিহার রাজ্যের চাকুলিয়ায় প্রথম ব্যাচে প্রশিক্ষণ নেন তিনি। যুদ্ধ করেন ৮ নম্বর সেক্টরের বয়রা সাব-সেক্টরে। নড়াইল জেলার লোহাগড়া, গোপালগঞ্জ জেলার ভাটিয়াপাড়াসহ আরও কয়েকটি স্থানে তিনি বীরত্বের সঙ্গে যুদ্ধ করেন। ১৯৭১ সালের অক্টোবর মাসে মাগুরা জেলার অন্তর্গত বুনোগাতিতে ছিল পাকিস্তান সেনাবাহিনীর সহযোগী রাজাকারদের শক্ত একটি ক্যাম্প। অক্টোবর মাসের শেষ দিকে একদিন ভারত থেকে মুক্তিযোদ্ধাদের একটি বড় দল রওনা হয় নড়াইল জেলার লোহাগড়ার উদ্দেশে। সন্ধ্যার পর তারা সীমান্ত অতিক্রম করেন। তাদের নেতৃত্বে ছিলেন এম এইচ সিদ্দিকী (বীর উত্তম)। এই দলের একটি প্লাটুনের নেতৃত্বে ছিলেন গোলাম আজাদ। সীমান্ত অতিক্রম করে সারা রাত হেঁটে তারা শেষ রাতে পৌঁছান বুনোগাতিতে। সেখানে তারা যাত্রাবিরতি করেন। বুনোগাতিতে ছিল রাজাকারদের ক্যাম্প। মুক্তিযোদ্ধারা সেখানে অবস্থানকালে জানতে পারেন, দু-তিন দিন পরপর পাকিস্তানি সেনারা ওই এলাকায় এসে টহল দিয়ে যায়। মাঝেমধ্যে রাজাকার ক্যাম্পে অবস্থানও করে। রাজাকারদের সহায়তায় স্থানীয় গ্রামবাসীকে অনেক অত্যাচার-নির্যাতন করেছে। কয়েক দিন আগে বুনোগাতি বাজার পুড়িয়ে দিয়েছে। এ ঘটনা শুনে মুক্তিযোদ্ধারা ওই রাজাকার ক্যাম্প আক্রমণের সিদ্ধান্ত নেন। রাজাকার ক্যাম্পটি ছিল একটি স্কুলে। মু্ক্তিযোদ্ধারা সিদ্ধান্ত নিলেন, মুক্তিযোদ্ধারা দুটি দলে বিভক্ত হয়ে রাজাকার ক্যাম্প আক্রমণ করবেন। এক দল সামনের দিক থেকে, অন্য দল পেছন দিক থেকে। সামনের দলের নেতৃত্ব দেন এম এইচ সিদ্দিকী। তারা সামনে থেকে আক্রমণ করে রাজাকারদের ব্যতিব্যস্ত রাখবেন। এই সুযোগে গোলাম আজাদের নেতৃত্বে অপর দল পেছন দিক থেকে ঝটিকা আক্রমণ চালায়। তারা ক্ষিপ্রগতিতে অতর্কিত আক্রমণ করে ক্যাম্প দখল এবং রাজাকারদের আত্মসমর্পণে বাধ্য করবে। সিদ্ধান্ত অনুসারে মুক্তিযোদ্ধারা আক্রমণ করেন। কিন্তু রাজাকারদের বাংকার ছিল পাকা ও সুরক্ষিত। সেটা তাদের জানা ছিল না। গোলাম আজাদ তার দল নিয়ে গুলিবৃষ্টির মধ্যেই পাকা বাংকারের কাছে পৌঁছে সেখানে গ্রেনেড চার্জ করেন। এতে রাজাকার ক্যাম্প পতনের সূচনা হয়। এরপর তিনি ক্ষিপ্রগতিতে ক্যাম্পের ভেতর ঢুকে পড়েন এবং তাদের আত্মসমর্পণে বাধ্য করেন। এই যুদ্ধে কয়েকজন রাজাকার নিহত ও আহত হয়। মুক্তিযোদ্ধাদের কোনো ক্ষতি হয়নি। বীর প্রতীক এই নিবন্ধে দৈনিক প্রথম আলোতে ২১-১১-২০১১ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)। দৈনিক প্রথম আলো, "তোমাদের এ ঋণ শোধ হবে না" | তারিখ: ২১-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
অন্তঃকঙ্কাল

অন্তঃকঙ্কাল (গ্রীক ἔνδον থেকে, éndon = "অভ্যন্তর" বা "অভ্যন্তরীণ" + σκελετός, স্কেলেস = "কঙ্কাল") হল প্রাণীদেহের অভ্যন্তরীণ গঠন সহায়ক কাঠামো, যা অস্তি কলা দ্বারা গঠিত। একটি অন্তঃকঙ্কাল শরীরের ভেতরে অবস্থিত একটি কঙ্কাল। অন্তঃকঙ্কাল ত্বক বা দেহের গভীর কলাগুলির মধ্যে বিকশিত হয়। মেরুদণ্ড অন্তঃকঙ্কাল মূলত দুই ধরনের কলা (হাড় এবং কটিরেজ) দ্বারা গঠিত হয়।
২০১৮-১৯ ভারত ক্রিকেট দলের অস্ট্রেলিয়া সফর

ভারত ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা নভেম্বর ২০১৮ থেকে জানুয়ারি ২০১৯-এ অনুষ্ঠিত হয়। ভারত টসে জিতে ফিল্ডিংয়ের সিদ্ধান্ত নেয়। বৃষ্টির কারণে ১৭ ওভারে ১৭৪ রান করে ভারতকে সংশোধন করা হয়েছিল। ভারত টসে জিতে ফিল্ডিংয়ের সিদ্ধান্ত নেয়। ভারতের ইনিংসের সময় বৃষ্টির কারণে কোনও খেলা হয়নি। অস্ট্রেলিয়া টসে জিতে ব্যাটিংয়ের সিদ্ধান্ত নেয়। ক্রিকেট অস্ট্রেলিয়া একাদশ জিতে ফিল্ডিংয়ের সিদ্ধান্ত নেয়। বৃষ্টির কারণে ১ দিনের খেলা সম্ভব ছিল না। ভারত টসে জিতে ব্যাটিংয়ের সিদ্ধান্ত নেয়। মার্কাস হ্যারিস (অস্ট্রেলিয়া) তার টেস্ট অভিষেক হয়। চেতেশ্বর পুজারা (ভারত) টেস্টে ৫০০০ তম রান করেছেন। ঋষভ পন্ত সবচেয়ে রেকর্ড ভেঙ্গে ক্যাচ টেস্টে ভারতের হয়ে উইকেটরক্ষক দ্বারা (১১)। ম্যাচ সবচেয়ে দেখেছি ডিসমিসাল টেস্ট ক্যাচ দিয়ে (৩৫)। অস্ট্রেলিয়ায় সিরিজের প্রথম ওয়ানডেতে ভারত প্রথমবারের মতো জয়লাভ করেছিল। অস্ট্রেলিয়া টসে জিতে ব্যাটিংয়ের সিদ্ধান্ত নেয়। এই ঘটনাস্থল থেকে খেলা প্রথম টেস্ট ছিল। বিরাট কোহলি (ভারত) টেস্টে তাঁর ২৫তম শত রান করেন এই ম্যাচে ২৫ শতকের টেস্টে। ভারত টসে জিতে ব্যাটিংয়ের সিদ্ধান্ত নেয়। বৃষ্টির কারণে পঞ্চম দিনের প্রথম সেসনে খেলা সম্ভব হয়নি। মায়াঙ্ক আগরওয়াল (ভারত) তার টেস্ট অভিষেক হয়। এই ম্যাচ জিতে ভারত বর্ডার-গাভাস্কার ট্রফি অধীনে রাখতে সমর্থ হয়। পঞ্চম দেশ হিসেবে টেস্ট ক্রিকেটে ১৫০ ম্যাচ জেতার রেকর্ড করে ভারত। বিরাট কোহলি প্রথম ভারতীয় অধিনায়ক হিসেবে অস্ট্রেলিয়াতে দুইটি টেস্ট ম্যাচে জয়লাভ করেন এবং সৌরভ গাঙ্গুলী-র ভারতীয় অধিনায়ক হিসেবে বিদেশের মাটিতে সর্বাধিক টেস্ট জয়ের রেকর্ড স্পর্শ করেন। তিনি প্রথম ভারত অধিনায়ক যিনি, অস্ট্রেলিয়ার মাটিতে বর্ডার-গাভাস্কার ট্রফি জেতেন। ভারত টসে জিতে ব্যাটিংয়ের সিদ্ধান্ত নেয়। খারাপ আলো এবং বৃষ্টি দিনে ৪:২৫ বিকাল ৪ টায় ৪ টা থেকে ১:৫০ পর্যন্ত কোনও খেলায় বাধা দেয়। ৪ দিনের তৃতীয় দিনে এবং দিনের ৫ দিন পর্যন্ত খারাপ আলো আরও বাধিত হয়। ঋষভ পন্ত প্রথম ভারতীয় উইকেটকিপার হিসেবে অস্ট্রেলিয়ার মাটিতে শতরান করেন। অস্ট্রেলিয়া টসে জিতে ব্যাটিংয়ের সিদ্ধান্ত নেয়। জেসন বেহরেনডর্ফ (অস্ট্রেলিয়া) তার ওডিআই অভিষেক হয়। ভুবনেশ্বর কুমার (ভারত) ওডিআইতে তার ১০০তম উইকেট নেন। মহেন্দ্র সিং ধোনি স্কোর পঞ্চম ক্রিকেটার হয়ে ওঠে ১০,০০০ রান একদিনের আন্তর্জাতিক ম্যাচে ভারত। এটি ছিল আন্তর্জাতিক ক্রিকেটে অস্ট্রেলিয়ার ১০,০০০ তম জয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। মোহাম্মদ সিরাজ (ভারত) তার ওডিআই অভিষেক হয়। ভারত টসে জিতে ফিল্ডিংয়ের সিদ্ধান্ত নেয়। বিজয় শঙ্কর (ভারত) তার ওডিআই অভিষেক হয়। যুজবেন্দ্র চাহাল (ভারত) অস্ট্রেলিয়ায় ওয়ানডেতে বোলারদের দ্বারা যৌথ-সেরা পরিসংখ্যান রেকর্ড করে এবং সেরা কোনও স্পিনার (৬/৪২)। "Virat Kohli equals Sourav Ganguly's record of most overseas Test wins as India captain"। India Today। সংগ্রহের তারিখ ৩০ ডিসেম্বর ২০১৮।  "Pant roars into record books with second Test ton"। ESPN Cricinfo। সংগ্রহের তারিখ ৪ জানুয়ারি ২০১৯।  http://www.espncricinfo.com/ci/engine/series/1145097.html?view=records
প্যাথস অব গ্লোরি

প্যাথ্‌স অফ গ্লোরি স্ট্যানলি কুবরিক পরিচালিত একটি সাদাকালো যুদ্ধভিত্তিক চলচ্চিত্র। প্রথম বিশ্বযুদ্ধের পটভূমিকায় নির্মিত এই চলচ্চিত্রটি ১৯৫৭ সালে মুক্তি পায়। হামফ্রে কব রচিত একই নামের একটি উপন্যাসের কাহিনী অবলম্বনে এটি নির্মাণ করা হয়েছে। ১৯৯২ সালে মার্কিন যুক্তরাষ্ট্রের লাইব্রেরি অফ কংগ্রেস এই ছবিটিকে "সাংস্কৃতিক, ঐতিহাসিক ও নৈসর্গিক দৃষ্টিভঙ্গিতে তাৎপর্যপূর্ণ" হিসেবে ঘোষণা করে। একই সাথে এটি সংরক্ষণের জন্য ইউনাইটেড স্টেট্‌স ন্যাশনাল ফিল্ম রেজিস্ট্রিতে নিবন্ধিত হয়। ২০০৪ সালের অক্টোবর ও নভেম্বরে ব্রিটিশ ফিল্ম ইনস্টিটিউট এই ছবিটি লন্ডন চলচ্চিত্র উৎসবে প্রদর্শন করে। ছবিটির মূল নির্মাণ উপাদানের অনেক কিছু হারিয়ে গেছে। তথাপি আধুনিক চলচ্চিত্র অঙ্গণে এটিকে সংরক্ষণের জন্য যথাযথ উদ্যোগ নেয়া হয়েছে। লস অ্যাঞ্জেলেসের কয়েকটি স্টুডিও এটিকে নতুনভাবে সংরক্ষণ করেছেন এবং এই সংরক্ষণের শুরুতে স্ট্যানলি কুবরিকের বিধবা স্ত্রী কিস্ট্রিয়ানের উপস্থিতি রয়েছে। ক্রিস্টিয়ান মূল চলচ্চিত্রে শেষ কয়েক মিনিট অভিনয় করেছিল। কির্ক ডগলাস - কর্নেল ডেক্স রাল্‌ফ মিকার - কর্পোরাল ফিলিপি প্যারিস অ্যাডল্‌ফ মেনেউ - জেনারেল জর্জ ব্রুলো জর্জ ম্যাকরেডি - জেনারেল পল মিরু ওয়েইন মরিস - লেফটেন্যান্ট রজেট রিচার্ড এন্ডারসন - মেজর সেন্ট-অবান জো টার্কেল - প্রাইভেট পিয়েরে আর্নো ক্রিস্টিয়ান কুবরিক - জার্মান গায়িকা জেরি হসনার - ক্যাফের প্রোপ্রায়েটর পিটার ক্যাপেল - কোর্ট মার্শালের বিচারক ও শুরুর সময়ের বর্ণনাকারী এমিল মায়ার - ফাদার ডুপ্রে বার্ট ফ্রিড - সার্জেন্ট বুলেঙ্গার কেম ডিব্‌স - প্রাইভেট লিজুঁ টিমোথি ক্যারি - প্রাইভেট মরিস ফেরল ফ্রেড বেল - শেলের আঘাতের শিকার সৈনিক উইকিউক্তিতে প্যাথস অব গ্লোরি সম্পর্কিত উক্তির সংকলন রয়েছে। অলমুভিতে প্যাথস অব গ্লোরি (ইংরেজি) ইন্টারনেট মুভি ডেটাবেজে প্যাথস অব গ্লোরি (ইংরেজি) আলোসিনেতে প্যাথস অব গ্লোরি (ফরাসি) আমেরিকান ফিল্ম ইন্সটিটিউট ক্যাটালগে প্যাথস অব গ্লোরি এলোনেটে প্যাথস অব গ্লোরি (ইংরেজি) টিসিএম চলচ্চিত্র ডেটাবেজে প্যাথস অব গ্লোরি ডেনিশ চলচ্চিত্র ডেটাবেজে প্যাথস অব গ্লোরি (ইংরেজি) পোর্ট.এইচইউতে প্যাথস অব গ্লোরি (হাঙ্গেরি) ব্রিটিশ ফিল্ম ইনস্টিটিউটে প্যাথস অব গ্লোরি (ইংরেজি) বক্স অফিস মোজোতে প্যাথস অব গ্লোরি (ইংরেজি) রটেন টম্যাটোসে প্যাথস অব গ্লোরি (ইংরেজি) লেটারবক্সডে প্যাথস অব গ্লোরি (ইংরেজি) সুইডিশ ফিল্ম ইনস্টিটিউট ডাটাবেসে প্যাথস অব গ্লোরি (ইংরেজি) টেমপ্লেট:James B. Harris টেমপ্লেট:Jim Thompson
জাভেদ বার্কি

জাভেদ বার্কি (উর্দু: جاوید برکی‎‎; জন্ম: ৮ মে, ১৯৩৮) তৎকালীন ব্রিটিশ ভারতের ইউনাইটেড প্রভিন্সের মিরাটে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৬০ থেকে ১৯৬৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে রাওয়ালপিন্ডি দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি। রাওয়ালপিন্ডির সেন্ট মেরি একাডেমী থেকে প্রাথমিক শিক্ষা লাভ করেন। এরপর অক্সফোর্ড বিশ্ববিদ্যালয়ে পড়াশোনা করেছেন। বিশ্ববিদ্যালয়ে থাকাকালীন ১৯৫৮ থেকে ১৯৬০ সাল পর্যন্ত অক্সফোর্ড বিশ্ববিদ্যালয় ক্রিকেট ক্লাবের পক্ষে ক্রিকেট খেলেছেন। জেনারেল ওয়াজেদ আলী খান বার্কি’র সন্তান তিনি। জেনারেল বার্কির শ্যালিকা শওকত খানম (বার্কি) পাকিস্তানের বর্তমান প্রধানমন্ত্রী ও বিখ্যাত ক্রিকেট তারকা ইমরান খানের মাতা ছিলেন। বার্কির আরেক চাচাতো ভাই মজিদ খান পাকিস্তান ক্রিকেট দলের অধিনায়ক ছিলেন। সমগ্র খেলোয়াড়ী জীবনে ২৫ টেস্টে অংশগ্রহণ করার সুযোগ পেয়েছেন জাভেদ বার্কি। ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্ব পালন করেছেন জাভেদ বার্কি। ক্রিকেট খেলা থেকে অবসর গ্রহণের পর পাকিস্তান সিভিল সার্ভিসে যোগদান করেন। পরবর্তীতে বাণিজ্য মন্ত্রণালয় এবং পানি ও জ্বালানী মন্ত্রণালয়ের সচিবের দায়িত্ব পালন করেন। এরপর পাকিস্তান অটোমোবাইল কর্পোরেশনের (পাকো) সিইও’র দায়িত্বে থাকাকালে পাকিস্তানের স্থানীয় পর্যায়ে প্রথম সংযোজিত গাড়ী নির্মাণ প্রতিষ্ঠান পাক সুজুকি মোটর কোম্পানি গঠনে নেতৃত্ব দেন। জেনারেল পারভেজ মুশাররফের স্বৈরশাসনকালে পাকিস্তানের সেনাবাহিনীর গাড়ী ব্যবহারের বিষয়ে প্রশ্ন তুলেন। ফলশ্রুতিতে ১৯ ডিসেম্বর, ২০০২ তারিখে ইসলামাবাদের বাসভবন থেকে তাকে গ্রেফতার করে করাচির কারাগারে নিক্ষেপ করা হয়। Khan, Imran (১৯৯৩)। Warrior Race। London: Butler & Tanner Ltd। আইএসবিএন 0-7011-3890-4।  "The finisher"। ESPN Cricinfo। সংগ্রহের তারিখ ১১ মে ২০১৮।  Pak Suzuki (২০০৯)। "Pak Suzuki Motor Company"। Pak Suzuki Motor Company। ১৬ জানুয়ারি ২০১১ তারিখে মূল থেকে আর্কাইভ করা।  Osman Riaz। "Free Javed Burki"। Chowk। ৯ জানুয়ারি ২০০৯ তারিখে মূল থেকে আর্কাইভ করা।  ইএসপিএনক্রিকইনফোতে জাভেদ বার্কি (ইংরেজি) ক্রিকেটআর্কাইভে জাভেদ বার্কি (সদস্যতা প্রয়োজনীয়) (ইংরেজি)
ইব্ব বিশ্ববিদ্যালয়

ইব্ব বিশ্ববিদ্যালয়, (আরবি=جامعة إب) ইব্বের সরকারী বিশ্ববিদ্যালয় হিসেবে ১৯৯৬ সালে প্রতিষ্ঠিত হয়েছিল। নাসের আল আউলাকি কর্তৃক এটি প্রতিষ্ঠিত হয়েছিল। নিম্নের ১১ টি অনুষদ নিয়ে বিশ্ববিদ্যালয় গঠিত। মেডিসিন এবং স্বাস্থ্য বিজ্ঞান অনুষদ দন্তচিকিৎসা অনুষদ প্রকৌশল এবং স্থাপত্য অনুষদ বিজ্ঞান অনুষদ কৃষি এবং ভেটেরিনারি মেডিসিন অনুষদ প্রশাসনিক বিজ্ঞান অনুষদ শিক্ষা অনুষদ শিক্ষা অনুষদ - আল-নাদিরাহ শিল্পকলা অনুষদ আইন অনুষদ প্রজাতিগত অনুষদ - আল -সাদ্দাহ কেন্দ্র: উন্নয়ন এবং গুণ বীমা বিষয়ক কেন্দ্র কম্পিউটার এবং তথ্য প্রযুক্তি বিষয়ক কেন্দ্র ভাষা এবং রূপান্তর বিষয়ক কেন্দ্র সাইকোলজিক্যাল এবং এডুকেশনাল কাউন্সেলিং বিষয়ক কেন্দ্র প্রকৌশল পরামর্শ কেন্দ্র শিক্ষা বিষয়ক প্রশিক্ষণ কেন্দ্র পরিবেশ এবং রাসায়নিক নিরাপত্তা বিষয়ক কেন্দ্র গবেষণা এবং শিক্ষা বিষয়ক কেন্দ্র al-Awalki, Nasser (১৭ জুলাই ২০১৩)। "The Drone That Killed My Grandson"। New York Times। সংগ্রহের তারিখ ১৪ ডিসেম্বর ২০১৩।
শিবনাথ শাস্ত্রী

শিবনাথ শাস্ত্রী (১৮৪৭ – ১৯১৯) ছিলেন একজন শিক্ষাবিদ, সমাজসংস্কারক, দার্শনিক, লেখক, অনুবাদক, ঐতিহাসিক। সাহিত্যিক, শিক্ষাবিদ, সমাজ-সংস্কারক ও ব্রাহ্মধর্ম প্রচারক আচার্য শিবনাথ শাস্ত্রী ১৮৪৭ সালের ৩১ জানুয়ারি পশ্চিমবঙ্গের দক্ষিণ চব্বিশ পরগনা জেলার চাংড়িপোতা গ্রামে (বর্তমানে সুভাষগ্রাম) তার মাতুলালয়ে জন্মগ্রহণ করেন। তার পৈতৃক নিবাস ছিল দক্ষিণ চব্বিশ পরগনা জেলার মজিলপুরে। তার পিতা পণ্ডিত হরানন্দ ভট্টাচার্য (১৮২৭-১৯১২) ছিলেন জয়নগর মজিলপুর পৌরসভার প্রথম পৌরপ্রধান। তার মাতুল দ্বারকানাথ বিদ্যাভূষণ (১৮১৯-১৮৮৬) ছিলেন তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক। শিবনাথ কলকাতার সংস্কৃত কলেজিয়েট স্কুল থেকে এন্ট্রান্স (১৮৬৬) এবং কলেজ থেকে এফ.এ (১৮৬৮), বি.এ (১৮৭১) ও এম.এ (১৮৭২) পাস করেন। পরে ঐ কলেজ থেকেই তিনি ‘শাস্ত্রী’ উপাধি লাভ করেন। ছাত্রাবস্থায়ই (১৮৬৯) শিবনাথ কেশবচন্দ্র সেনের ভারতবর্ষীয় ব্রাহ্মসমাজে যোগ দেন। Indian Reforms Association-এ যোগ দিয়ে তিনি মদ্যপান নিবারণ ও নারীমুক্তি আন্দোলনে এবং শিল্প-সাহিত্য-কারিগরি বিদ্যার প্রচারে অংশগ্রহণ করেন। মদ্যপানের বিরোধিতা কল্পে তিনি ১৮৭০ সালে প্রকাশ করেন মদ না গরল শীর্ষক একটি মাসিক পত্রিকা। পরে তিনি সোমপ্রকাশ (১৮৭৩-৭৪) ও ধর্মবিষয়ক সমদর্শী পত্রিকা (১৮৭৪) এবং আরও পরে তত্ত্বকৌমুদী, ইন্ডিয়ান মেসেজ ও মুকুল (১৮৯৫) পত্রিকা সম্পাদনা করেন। শিবনাথ কেশব সেনের ভারত আশ্রমের বয়স্কা মহিলা বিদ্যালয় (১৮৭২), ভবানীপুর সাউথ সুবারবন স্কুল (১৮৭৪) এবং হেয়ার স্কুলে (১৮৭৬) শিক্ষকতা করেন। এক পর্যায়ে তিনি সরকারি চাকরিতে ইস্তফা দিয়ে সাধারণ ব্রাহ্ম সমাজ প্রতিষ্ঠা করেন (১৮৭৮)। নারীমুক্তি আন্দোলনে বাল্যবিবাহের বিরুদ্ধে এবং বিধবাবিবাহের পক্ষে তিনি কেশবচন্দ্রের সহযোগী ছিলেন। তাঁদের বলিষ্ঠ প্রচেষ্টায় ১৮৭২ সালে মেয়েদের বিয়ের ন্যূনতম বয়সসীমা ১৪ বছর নির্ধারিত হয়। ১৮৭৭ সালে শিবনাথ ব্রাহ্ম যুবকদের ‘ঘননিবিষ্ট’ নামে একটি বৈপ্লবিক সমিতিতে সংগঠিত করে পৌত্তলিকতা ও জাতিভেদের বিরুদ্ধে এবং নারী-পুরুষের সমানাধিকার ও সর্বজনীন শিক্ষার পক্ষে সংস্কার আন্দোলনের সূচনা করেন। শিক্ষা প্রসারের জন্য তিনি সিটি স্কুল ও স্টুডেন্টস সোসাইটি নামে একটি গণতান্ত্রিক ছাত্র সমিতি (১৮৭৯) এবং নারী শিক্ষার প্রসারের লক্ষ্যে মেয়েদের নীতিবিদ্যালয় (১৮৮৪) স্থাপন করেন। ব্রাহ্ম সমাজের পক্ষে ভারতের প্রথম কিশোর মাসিক পত্রিকা সখা (১৮৮৩) তার উদ্যোগেই প্রকাশিত হয়। ১৮৯২ সালে তিনি ব্রাহ্ম সমাজের জন্য প্রতিষ্ঠা করেন সাধনাশ্রম। শিবনাথ কাব্য , উপন্যাস , প্রবন্ধ, জীবনী ইত্যাদি ধারায় অনেক গ্রন্থ রচনা করেন। তার কয়েকটি অনুবাদ ও সম্পাদিত গ্রন্থও আছে। রামতনু লাহিড়ী ও তৎকালীন বঙ্গসমাজ (১৯০৪), আত্মচরিত (১৯১৮), History of Brahma Samaj ইত্যাদি তার গবেষণামূলক আকরগ্রন্থ। অন্যান্য উল্লেখযোগ্য রচনা হলো: নির্বাসিতের বিলাপ (১৮৬৮), পুষ্পমালা (১৮৭৫), মেজ বৌ (১৮৮০), হিমাদ্রি-কুসুম (১৮৮৭), পুষ্পাঞ্জলি (১৮৮৮), যুগান্তর (১৮৯৫), নয়নতারা (১৮৯৯), রামমোহন রায়, ধর্মজীবন (৩ খণ্ড, ১৯১৪-১৬), বিধবার ছেলে (১৯১৬) ইত্যাদি। ১৯১৯ সালের ৩০ সেপ্টেম্বর কলকাতায় তার মৃত্যু হয়। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ১০১, আইএসবিএন ৯৭৮-৮১-৭৯৫৫-১৩৫-৬
আল গায়দাহ বিমানবন্দর

আল গায়দাহ বিমানবন্দর (আইএটিএ: AAY, আইসিএও: OYGD) ইয়েমেনের আল গায়দাহর নিকটে অবস্থিত একটি বিমানবন্দর। ২০১৭ সালের ডিসেম্বরে, সৌদি আরব, ইয়েমনে সৌদি আরব-নেতৃত্বাধীন হস্তক্ষেপের অংশ হিসেবে আল-গায়দাহ আন্তর্জাতিক বিমানবন্দরে সেনা মোতায়েন করে। কয়েক মাস বিক্ষোভের পর, সৌদি বাহিনী ২০১৮ সালের জুলাই মাসে বিমানবন্দরের নিয়ন্ত্রণ ইয়েমেনী কর্মকর্তাদের নিকট পুনরায় ফিরিয়ে দেয়। বর্তমানে সব ফ্লাইট স্থগিত আছে। "Saudi-UAE forces give up Yemen's eastern airport"। মিডল ইস্ট মনিটর। জুলাই ১৬, ২০১৮।  Bellis, Charlotte (জুলাই ১৪, ২০১৮)। "Yemen civil authorities take charges of the Al Ghaydah airport"। Al Jazeera English।  Ghattas, Abir। "Yemen's No Fly Zone: Thousands of Yemenis are Stranded Abroad"। সংগ্রহের তারিখ ৮ এপ্রিল ২০১৫।
ভেস্টমান্নায়েইয়ার

ভেস্টমান্নায়েইয়ার (আইসল্যান্ডীয় ভাষায়: Vestmannaeyjar) আইসল্যান্ডের মূল ভূখন্ডের দক্ষিণে উত্তর আটলান্টিক মহাসাগরে ভেস্টমান্না দ্বীপপুঞ্জের বৃহত্তম দ্বীপ হেইমায়েই দ্বীপে অবস্থিত একটি শহর। এটি অপেক্ষাকৃত প্রাচীন একটি আইসল্যান্ডীয় বসতি; প্রথমে এখানে একটি জেলে গ্রাম ছিল। শহরটিতে মূলত কড মাছ ধরা ও প্রক্রিয়াজাত করা হয়। ১৯০৮ সালে আইসল্যান্ডের প্রথম মাছ হিমায়িত করার কারখানা এখানে স্থাপন করা হয়। এই শহর ইতিহাসে অনেকবার বিপর্যয়ের সম্মুখীন হয়েছে। ১৫শ শতকে শহরটিতে প্রায়ই ইংরেজ জলদস্যুরা লুটতরাজ চালাত। ১৬২৭ সালে আলজেরীয় জলদস্যুরা এটি আক্রমণ করে এবং এখানকার অনেককে দাস হিসেবে ধরে নিয়ে যায়। ১৯৬৩ সালে সুর্ৎসেই আগ্নেয় দ্বীপটি যখন সাগরের তলদেশ থেকে উপরে উঠে আসে, তখন শহরটি আগ্নেয়ভস্মে ঢাকা পড়ে যায়। ১৯৭৩ সালের জানুয়ারি মাসে অনেকদিন ধরে সুপ্ত হেলগাফেল আগ্নেয়গিরির পার্শ্বদেশের প্রায় ১ মাইল দীর্ঘ ফাটল থেকে আবার অগ্ন্যুৎপাত শুরু হয় এবং শহরটি ভস্মচাপা পড়ে। অনেক অধিবাসী তখন শহর ত্যাগ করেন। জুন মাসে অগ্ন্যুৎপাত থেমে যাওয়ার পর তারা আবার ফিরে আসেন এবং শহরের দালানকোঠার উপর জমা হওয়া পুরু ভস্মের স্তর সরান। বর্তমানে শহরটি এই বিপর্যয় সম্পূর্ণ কাটিয়ে উঠেছে। এখানে প্রায় ৪০০০ লোকের বাস। ভেস্টমান্নায়েইয়ার শহরের মিউনিসিপাল ওয়েবসাইট স্থানাঙ্ক: ৬৩°২৫′ উত্তর ২০°১৭′ পশ্চিম﻿ / ﻿৬৩.৪১৭° উত্তর ২০.২৮৩° পশ্চিম﻿ / 63.417; -20.283
অর্নিথোপোডা

অর্নিথোপড বলতে অর্নিথিস্কিয়ান ডাইনোসরদের একটি গোষ্ঠীকে বোঝায়, যারা প্রথমে জুরাসিক যুগে ক্ষুদ্র দ্বিপদী নিরামিষভোজী প্রজাতি হিসেবে বিবর্তিত হয়। এর পর প্রজাতির সংখ্যায় ও দেহের আয়তনে ক্রমশ বাড়তে বাড়তে এরা ক্রিটেশিয়াসের শেষ ভাগে অন্যতম সফলতম ডাইনোসর গোষ্ঠী হিসেবে আত্মপ্রকাশ করে। প্রধানত অধুনা উত্তর আমেরিকা ভূখণ্ডে এদের প্রাধান্য ছিল বলে মনে করা হয়। বিবর্তনের ধারায় এদের স্বাতন্ত্র্য ছিল চিবানোর উপযোগী অতি-অভিযোজিত মুখ, যা উড্ডয়নে অক্ষম অন্যান্য ডাইনোসরদের থেকে ছিল অনেক বেশি কার্যকর এবং নিপুণতায় আধুনিক গরুর সমকক্ষ। অন্ত্য ক্রিটেশিয়াসের হ্যাড্রোসরদেরকে সবচেয়ে অভিযোজিত অর্নিথোপড মনে করা হয়। সমস্ত ভূভাগেই এদের সন্ধান পাওয়া গেলেও দক্ষিণের মহাদেশগুলিতে এরা ছিল অপেক্ষাকৃত বিরল। Calvo, J. O.; Porfiri, J. D.; Novas, F. E. (২০০৭)। "Discovery of a new ornithopod dinosaur from the Portezuelo Formation (Upper Cretaceous), Neuquén, Patagonia, Argentina."। Arquivos do Museu Nacional। 65 (4): 471–483।  Butler, Richard J.; Galton, Peter M. (আগস্ট ২০০৮)। "The 'dermal armour' of the ornithopod dinosaur Hypsilophodon from the Wealden (Early Cretaceous: Barremian) of the Isle of Wight: a reappraisal"। Cretaceous Research। 29 (4): 636–642। ডিওআই:10.1016/j.cretres.2008.02.002।
ডেনমার্ক প্রণালী

ডেনমার্ক প্রণালী (ডেনীয় ভাষায়: Danmarksstrædet, আইসল্যান্ডীয় ভাষায়: Grænlandssund) উত্তর-পশ্চিমে গ্রিনল্যান্ড এবং দক্ষিণ-পূর্বে আইসল্যান্ডের মধ্যে অবস্থিত একটি জলপ্রণালী। এর কিয়দংশ সুমেরুবৃত্তের উত্তরে অবস্থিত। এটি উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। এর সবচেয়ে সরু অংশটি ২৯০ কিলোমিটার প্রশস্ত। প্রণালীটি উত্তরে গ্রিনল্যান্ড সাগর থেকে শুরু হয়ে দক্ষিণে ৩০০ কিলোমিটার পর্যন্ত প্রসারিত হয়ে উত্তর আটলান্টিক সাগরের উন্মুক্ত পানিতে গিয়ে মিশেছে। প্রণালীটির পশ্চিম ধার ঘেঁষে শীতল পূর্ব গ্রিনল্যান্ড সমুদ্রস্রোত দক্ষিণ দিক বরাবর প্রবাহিত হয় এবং উত্তর মহাসাগর ও গ্রিনল্যান্ডের বরফটুপি থেকে হিমবাহ বয়ে নিয়ে আসে। অন্যদিকে আইসল্যান্ডের উপকূল ঘেঁষে অপেক্ষাকৃত উষ্ণ ইর্মিঙ্গার সমুদ্রস্রোতের একটি শাখা উত্তর দিকে প্রবাহিত হয়। দ্বিতীয় বিশ্বযুদ্ধের সময় ১৯৪১ সালের ২৪শে মে ডেনমার্ক প্রণালীর যুদ্ধ সংঘটিত হয়। এখানে জার্মান যুদ্ধজাহাজ বিসমার্ক ব্রিটিশ যুদ্ধ-ক্রুজার এইচএমএস হুড-কে ডুবিয়ে দেয়। ক্রুজারটি বিস্ফোরিত হয়ে বহু প্রাণহানি ঘটে এবং নিকটবর্তী ব্রিটিশ যুদ্ধজাহাজ প্রিন্স অফ ওয়েলস-এর ব্যাপক ক্ষতিসাধন করে। বিসমার্ক যুদ্ধজাহাজ সফলভাবে ডেনমার্ক প্রণালীর মধ্য দিয়ে আটলান্টিক মহাসাগরে প্রবেশ করতে সক্ষম হয়, কিন্তু যুদ্ধের ফলে ক্ষতিগ্রস্ত হওয়ায় ব্রিটিশ নৌবহরের আর কোন ক্ষতি করতে পারেনি, যা সেটির মূল উদ্দেশ্য ছিল। স্থানাঙ্ক: ৬৭°৪৬′ উত্তর ২৩°৪৮′ পশ্চিম﻿ / ﻿৬৭.৭৬৭° উত্তর ২৩.৮০০° পশ্চিম﻿ / 67.767; -23.800 Daniel J. Hopkins, সম্পাদক (১৯৯৭), Merriam-Webster's Geographical Dictionary, Merriam-Webster, পৃষ্ঠা 315 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আইসল্যান্ডীয় নিম্নচাপ

আইসল্যান্ডীয় নিম্নচাপ (ইংরেজি: Icelandic low) আইসল্যান্ড ও দক্ষিণ গ্রীনল্যান্ডের মধ্যবর্তী অঞ্চলে অবস্থিত প্রায়-স্থায়ী একটি বড় নিম্নচাপ অঞ্চলের কেন্দ্র। উত্তর গোলার্ধের শীতকালে এটি ব্যারেন্ট্‌স সাগর পর্যন্ত প্রসারিত হয়। শীতকালে মহাসাগরের তাপমাত্রা মহাদেশগুলির তুলনায় বেশ উষ্ণ থাকে এবং তাপমাত্রার এই পার্থক্যের কারণেই আইসল্যান্ডীয় নিম্নচাপের সৃষ্টি হয়। নিম্নচাপটি উত্তর আটলান্টিক মহাসাগরের বায়ুপ্রবাহ অনেকাংশে নিয়ন্ত্রণ করে এবং বহু শীতকালীন ঘূর্ণিঝড়ের জন্ম দেয়। গ্রীষ্মকালে নিম্নচাপটি দুর্বল হয়ে পড়ে এবং দুইটি ভিন্ন কেন্দ্রে ভাগ হয়ে যায়; একটি কেন্দ্র ডেভিস প্রণালী এবং অপরটি আইসল্যান্ডের পশ্চিমে অবস্থান নেয়। জানুয়ারি মাসে এটির গড় বায়ুচাপ ৯৯৬ মিলিবার। উপসাগরীয় সমুদ্রস্রোত আইসল্যান্ডীয় নিম্নচাপটিকে উত্তরদিকে সরিয়ে দেয়। নিম্নচাপটি উত্তর আটলান্টিক আন্দোলনের একটি মেরু গঠন করেছে; অপর মেরুটি হল আজোরেস উচ্চচাপ। কোনা নিম্নচাপ National Snow and Ice Data Center